સદનમાં વડાપ્રધાન નરેન્દ્ર મોદીએ ભૂતપૂર્વ વડાપ્રધાન મનમોહન સિંહ પણ ટિપ્પણી કરતા કહ્યું કે બાથરૂમમાં પણ રેનકોટ પહેરીને નાહવાની કલા ખાલી ડોક્ટર સાહેબ જ જાણે છે. કેશલેશ અને ડિજિટલ ટ્રાન્ઝેક્શન પર મોદીએ કહ્યું કે જે દેશની જનતાને અભણ કહેવામાં આવે છે તે વોટ બટન દબાવીને આપે છે. તેમણે કહ્યું કે આ સમગ્ર વ્યવસ્થાને પૂર્ણ રીતે લાગુ કરવામાં વાર લાગી શકે પણ તેની પાછળનો વિચાર ખોટો નથી. નકારાત્મકતાની સાથે આપણે દેશનો વિકાસ નહીં કરી શકીએ.